ข้อใดเป็นข้อดีของการฟอกสีฟัน
ก. สูญเสียเนื้อฟัน
ข. สามารถเลือกรูปร่างและสีของฟันตามที่ต้องการได้
ค. มีความสวยงาม
ง. ทำให้ฟันขาวขึ้นอย่างเป็นธรรมชาติ
ข้อที่ถูกต้องคือ ง.  เนื่องจาก เพราะข้อดีของการฟอกสีฟัน คือ ทำให้ฟันขาวขึ้นอย่างเป็นธรรมชาติ

การฟอกสีฟัน คือ การใช้สารฟอกสีฟันเพื่อทำให้ฟันขาวขึ้น การฟอกสีฟันมี 2 วิธี คือ การฟอกสีฟันที่คลินิกโดยทันตแพทย์ และการฟอกสีฟันเองที่บ้าน โดยการฟอกสีฟันที่คลินิกมีการใช้ เปอร์เซ็นต์น้ำยาฟอกสีฟันที่สูง และทำการรักษาโดยทันตแพทย์ จะเห็นผลขาวขึ้นทันทีหลังจากใช้เวลาฟอกสีฟัน ประมาณ 1 ชั่วโมง แต่การฟอกสีฟันเองที่บ้าน จะใช้เปอร์เซ็นต์น้ำยาฟอกสีฟันที่น้อยกว่า ใช้ระยะเวลามากกว่า และจำนวนครั้งมากกว่า ถึงจะเห็นผล  ดังนั้นจึงแนะนำให้ทำร่วมกันทั้ง 2 วิธี ทำให้เห็นผลได้ดี และสีของฟันขาวนานขึ้น

ข้อดี - ข้อเสีย ของการฟอกสีฟัน
ข้อดี ทำให้ฟันขาวขึ้นอย่างเป็นธรรมชาติ
ข้อเสีย ในบางกรณีหรือบางรายอาจเกิดการเสียวฟันได้ ซึ่งหลังทำการรักษาจะมีการใช้น้ำยาทาลดอาการเสียวฟัน หากน้ำยาฟอกสีฟันไปสัมผัสบริเวณเหงือก จะทำให้เกิดการระคายเคืองที่เหงือกได้ นอกจากนี้การฟอกสีฟันจะเปลี่ยนเฉพาะสีฟันเท่านั้น ไม่มีผลต่อวัสดุอุดฟัน ครอบฟันเดิม และฟันที่มีการเปลี่ยนสีภายในตัวฟัน

วิธีการดูแลรักษาหลังจากการฟอกสีฟัน
หลีกเลี่ยงการรับประทาน อาหาร หรือเครื่องดื่ม เช่น ชา กาแฟ ไวน์แดง หรือทานน้ำเปล่าตามหลังจากรับประทานอาหาร รวมถึงการสูบบุหรี่ เพื่อชะลอการติดสีของฟัน หากมีอาการเสียวฟัน ควรใช้ยาสีฟันที่มีส่วนผสมของสารลดอาการเสียวฟันร่วมด้วย และพบทันตแพทย์เป็นประจำ
ทันตกรรม Dentistry